218 Maledicere

Maledictione tolerande sunt, exemplo Christi, Jer. 15[:10-11]: *Omnes maledicunt mihi, dicit Dominus*. Et exemplo Dauid, [2] Reg. 16[:10] qui dixit de Semei, *Dimittite eum,* et *maledicat* mihi, etc. 1 Cor. 4[:12] maledicuntur, *et benedicimus*. Motus forte erat ille dictio, Matt. 5[:11]: *Beati* estis *cum male dixerint vobis,* homines, scilicet, iniuste. Vnde Seneca, *De remediis fortuitorum*, male locuntur de te homines. Et respondit, monerer si hoc iudicio fremunt, sed modo morbo hoc faciunt. Nesciunt nisi bene loqui. Faciunt, enim, non quod mereor, sed quod ipsi facere solent.

Item, illud *Epistula* tercia *Ad Lucilium*. Quid stultius homine verba metuente? Vnde dixit Demetritus quid mea refert an homines superius an inferius de ventre sonent. Non est turpe infamari ab infamibus. Vnde Gregorius in glossa super illum locum quo David a Semei maledicebatur, iustum est, inquit, ut iniuriis percuciantur dum conspicimus, quod peiora meruimus, Psal. [108:28]: *Maledicent illi, et tu benedices*.

Item, Num. 22[:11-12]: Balaam venit maledicere populo Dei, sed Deus vertit illud in benediccionem. De huius dicit Eccle. 7[:22-23]: *Cunctis sermonibus qui dicuntur ne accomodes cor tuum, ne forte audias servum tuum maledicentem tibi, scit enim conscientia tua quia tu crebro maledixisti aliis*. Hic dicit Gregorius 3 libro *Moraliorum*. Et ponitur [Causa] 24, quest. 3, [c.] *Cum [sancti] viri*, Scriptura Sacra duobus modis malediccionem commemorat quarum vnum approbat aliam dampnat. Aliter enim maledictum profert zelo iustitie ut patet in Adam [Gen. 3:17]. Aliter liuore vindicere cum dicit Paulus, [Rom. 12:14]: *Benedicite et nolite maledicere*. Abrahe quoque dictum est [Gen. 12:3]: *Maledicam maledicentibus tibi.*